<classify> Akizungumza na gazeti hili kwa njia ya simu, Katibu Mkuu wa Chama cha Soka Mkoa wa Tanga, Beatrice Mgaya aliipongeza Coastal Union kwa kudhihirisha kila timu inaweza kufungwa au kushinda.Coastal Union ndiyo timu ya kwanza kuzisimamisha Yanga na Azam FC, ambazo zilipewa asilimia nyingi ya kutwaa ubingwa wa ligi msimu huu, kwani si Simba wala Mtibwa Sugar walioweza kuzifunga lakini sasa baada ya hizi timu kufungwa ligi imebadilika na imeonekana ushindani, alisema Beatrice.Januari 30, Coastal Union iliifunga Yanga mabao 2-0 na juzi Azam FC ilipokea kichapo cha bao 1-0 kwenye Uwanja huohuo wa CCM Mkwakwani, bao lililofungwa na Miraji Adam dakika ya 68 kufuatia makosa ya kipa Aishi Manula aliyedaka mpira na kubaki nao kwa madai alikuwa ameumia.Mwamuzi akatoa adhabu ndogo ipigwe eneo lile ambalo Manula alikuwa amedaka mpira ndipo Miraji akaipa Coastal bao la ushindi na kuifanya timu hiyo kuandika rekodi mpya kwenye ligi hiyo.Beatrice aliweka wazi kuwa Coastal Union imeanza kurejesha uhai kwani imepanda hadi nafasi ya 13 ikiwa na pointi 16 na kuzipita Kagera Sugar, African Sports na Majimaji kutokana na kuwa na wastani mzuri wa magoli ya kufunga na kufungwa.Pia Beatrice alisema kuwa Azam haina historia nzuri kwenye Uwanja wa Mkwakwani mbele ya Coastal Union kwani mara nyingi imekuwa ikitoka sare na Coastal na ikishinda inashinda simu wa 2013 ilitoka sare ya 1-1 na 2014 walitoka 0-0, 2015 Coastal Union ilifungwa 1-0 na msimu huu Azam FC imefungwa 1-0.Mchezo ujao Coastal itacheza na Mwadui FC, Februari 21 kwenye Uwanja wa Mwadui Complex- Shinanga, mchezo ambao unatajiwa kuwa wa ushindani kwani Mwadui imepoteza michezo yake mitatu mfululizo.  <topic>: michezo 